Lauri Hussar

Lauri Hussar (sündinud 4. septembril 1973 Võrus) on Eesti poliitik ja ajakirjanik,Andres Kalvik "Postimehe peatoimetaja Lauri Hussar: paberleht jääb!" Wõrumaa Teataja, 18. veebruar 2017, ISSN 1406-426X, lk 4 alates 10. aprillist 2023 Riigikogu esimees.

Haridus
Aastatel 1980–1991 õppis Lauri Hussar Friedrich Reinhold Kreutzwaldi nimelises Võru 1. Keskkoolis, 1991–1997 Tartu Ülikoolis bakalaureuseõppes usuteadust. 

1994. aastal oli ta üks üliõpilaskorporatsiooni Arminia Dorpatensis asutajaid.Verband Alter Wingolfiten e.V. (Hrsg.): Vademecum Wingolfiticum, 25. Aufl. Hannover 2012, S. 102.

Töö
Lauri Hussar töötas aastatel 1998–2006 TV3s reporteri, toimetaja ja uudistesaatejuhina ning 2004–2006 oli TV3 uudiste peatoimetaja. 

Aastatel 2006–2016 töötas ta Eesti Televisiooni ja Vikerraadio saatejuhina. 

14. märtsil 2016 asus Lauri Hussar tööle ajalehe Postimees peatoimetaja asetäitjana."Lauri Hussar asub tööle Postimehes". Postimees, 22. jaanuar 2016 14. juunist 2016Tiina Kaukvere "Postimehe uueks peatoimetajaks saab Lauri Hussar" Postimees, 9. juuni 2016. kuni 11. jaanuarini 2019 oli Hussar Postimehe peatoimetaja.

Ta on töötanud ka õpetaja ja meediakoolitajana.Eesti 200: Lauri Hussar, vaadatud 13. september 2023

Tunnustus 
 2026 - Taani Kuningriigi Dannebrogi ordeni I klass
 2025 - Poola Vabariigi Teeneteordeni suurrist
 2024 – Vürst Jaroslav Targa II järgu orden 
 2024 - Soome Valge Roosi Rüütelkonna suurrist 
 2023 - Rootsi Kuningliku Põhjatähe ordeni komandöri suurrist 

Poliitiline tegevus
17. jaanuaril 2019 astus ta erakonda Eesti 200. Kandideeris 2019. aasta Riigikogu valimistel valimisringkonnas nr 3, kogus 1300 häält, kuid ei osutunud valituks.Valimisringkond nr 3. Tallinna Mustamäe ja Nõmme linnaosa Riigikogu valimised 2019 2021. aasta kohaliku omavalitsuse volikogude valimistel kandideeris ta Eesti 200 nimekirjas Viimsi vallavolikokku, olles ka Eesti 200 Viimsi vallavanema kandidaat. Lauri kogus kõikidest kandidaatidest enim hääli ning koalitsiooniläbirääkimiste tulemusena sai temast Viimsi vallavolikogu esimees.FOTOD ⟩ Viimsi vallavanemana jätkab Illar Lemetti, volikogu esimeheks saab Lauri Hussar. Postimees, 1. november 2021

15. oktoobril 2022 valiti Lauri Hussar Eesti 200 esimeheks.Eesti 200 valis esimeheks Lauri Hussari ERR, 15. oktoober 2022 Novembris 2023 teatas ta soovist taanduda erakonna esimehe kohalt, et keskenduda Riigikogu esimehe tööle."Lauri Hussar astub Eesti 200 esimehe kohalt tagasi" ERR, 6. november 2023

Ta kandideeris 2023. aasta valimistel Riigikokku, kogus valimisringkonnas nr 4 (Harju- (v.a Tallinn) ja Raplamaa) 3343 häält ning osutus valituks. 10. aprillil 2023 toimunud XV Riigikogu avaistungil valiti ta Riigikogu esimeheks."Riigikogu liikmed valisid riigikogu esimeheks Lauri Hussari" ERR, 10. aprill 2023

2025. aasta kohaliku omavalitsuse volikogude valimistel kandideeris ta Eesti 200 nimekirjas nimekirja viimase numbrina Viimsi vallavolikokku, sai 44 häält ja valituks ei osutunud.Detailne hääletamistulemus, valimised.ee

 Isiklikku 
Lauri Hussar abiellus 2008. aasta juulis Triin Aasaga.Nataly Koppel "Raadiomees Lauri Hussar abiellus stjuardessiga" Õhtuleht, 7. august 2008. Tal on 3 last.

Viited



Kategooria:Eesti ajakirjanikud
Kategooria:XV Riigikogu liikmed
Kategooria:Tartu Ülikooli usuteaduskonna vilistlased
Kategooria:Eesti saatejuhid
Kategooria:Eesti toimetajad
Kategooria:Erakond Eesti 200 poliitikud
Kategooria:Wingolfi liikmed
Kategooria:Sündinud 1973